Доклади и насоки, изготвени от агенциите на ЕС в областта на сигурността през последните шест месеца

Агенция на Европейския съюз за сътрудничество в областта на правоприлагането (Европол)

·На 22 юни 2021 г. Европол публикува своя годишен доклад за тенденциите и ситуацията в областта на тероризма (Te-Sat), който подробно описва ситуацията с тероризма, включително данни за терористичните нападения и арестите в ЕС през 2020 г.

·На 13 август 2021 г. Европол публикува третото издание на своя годишен доклад относно джихадистката пропаганда онлайн, в който се съдържа цялостен анализ на основните тенденции и развития в онлайн пропагандата на най-известните джихадистки организации за 2020 г.

·На 7 септември 2021 г. Европол и Службата на ООН по наркотиците и престъпността (СНПООН) представиха доклада New Cocaine Insights („Нови данни за кокаина“), в който се очертава новата динамика на пазара на кокаин, представляващ явна заплаха за европейската и световната сигурност.

·На 11 ноември 2021 г. Европол публикува годишната си оценка на заплахата от организирана престъпност в интернет (IOCTA). В тазгодишния доклад въздействието на пандемията от COVID-19 остава видимо.

·На 24 ноември 2021 г. Европол, в сътрудничество с Евроюст, публикува третия годишен доклад по проекта Sirius за състоянието на цифровите доказателства в ЕС. Този доклад отразява сложността, произтичаща от постоянно развиващата се цифрова среда и фрагментираната правна рамка. В него също така се посочва как глобалната пандемия от COVID-19 принуждава съдебната власт и правоприлагащите органи на ЕС да разработят иновативни подходи и да адаптират съществуващите процеси.

Агенция на Европейския съюз за сътрудничество в областта на наказателното правосъдие (Евроюст)

·През юли 2021 г. Евроюст публикува Guidelines on How to Prosecute Investment Fraud (Насоки за наказателно преследване на инвестиционни измами) . В насоките се прави преглед на правните и оперативните въпроси, с които прокурорите могат да се сблъскат, и се обяснява как Евроюст и Европол могат да помогнат за успешното приключване на наказателните преследвания за инвестиционни измами.

·Също така през юли Евроюст публикува доклад относно работата на Евроюст по казуси в областта на европейската заповед за арест , в който се посочват основните предизвикателства при практическото прилагане на европейската заповед за арест въз основа на работата на Евроюст по казуси, и се подчертава, където е необходимо, ролята на Евроюст за преодоляването на тези трудности.

·През октомври 2021 г. Евроюст публикува Trafficking in Human Beings Factsheet (Информационна справка за трафика на хора) , в която подробно се описва работата на Агенцията в тази област, за да се повиши допълнително осведомеността на практикуващите професионалисти относно добавената стойност на Евроюст за засилване на съдебното сътрудничество по дела за трафик на хора.

·В доклад, публикуван на 18 октомври 2021 г., Евроюст координира първия пълен преглед на действията в помощ на жертвите на трафик на хора. Това е съвместно начинание на всички агенции на Европейския съюз, работещи в областта на правосъдието и вътрешните работи .

·През ноември 2021 г. Евроюст публикува брошура с насоки за практикуващите професионалисти относно използването и правния характер в съдебните производства на информацията, получена от разпитани мигранти на външните граници на ЕС.

·Също така през ноември 2021 г. Евроюст представи доклад за защитата на правата на жертвите при трансгранични дела, в който — в светлината на работата на Евроюст по казуси — се анализират основните предизвикателства и най-добрите практики в тази област.

·През ноември беше публикуван третият съвместен доклад на Евроюст и Европол за състоянието на цифровите доказателства в ЕС. Докладът има за цел да се представят данни за използването на електронни доказателства по наказателни дела и да се съберат гледните точки на съдебните органи, правоприлагащите органи и доставчиците на онлайн услуги относно методите и предизвикателствата при получаването на данни за целите на разследването и наказателното преследване.

Агенция на Европейския съюз за киберсигурност (ENISA)